ઓટો ડેસ્કઃ હાઇવે પર અકસ્માતની ઘટનાઓ બને છે, જેમાં ટાયર ફાટવાના કારણે થયેલા અકસ્માતો પણ હોય છે. જ્યારે આપણે હાઇવે પર કાર ચલાવતા હોઇએ છીએ ત્યારે સ્વાભાવિકપણે આપણી કારની સ્પીડમાં હોય છે. આવી સ્થિતિમાં જ્યારે કારના ટાયરમાંથી અચાનક હવા નીકળી જાય અથવા તો ટાયર ફાટે છે ત્યારે ધમાકા જેવો અવાજ આવે છે. જેનાથી આપણે ગભરાય જઇએ છીએ. ગભરાહટના કારણે આપણે ત્વરિત પ્રતિક્રિયા આપતા સૌથી પહેલા બ્રેક મારીએ છીએ. જેથી કાર ઉભી રહી જાય. પરંતુ આપણામાંથી ઘણા ઓછા લોકો એ જાણતા હશે કે આવી સ્થિતિમાં ક્યારેક બ્રેક મારવી ન જોઇએ, આ એક સૌથી મોટી ભૂલ છે, જે મોટાભાગે આપણે કરીએ છીએ. આમ કરવાથી કાર અસંતુલિત થઇ જાય છે અને ગંભીર અકસ્માત થવાની શક્યતા રહે છે.